CELEX: 32011R0192
Language: lv
Date: 2011-02-25 00:00:00
Title: Komisijas Regula (ES) Nr. 192/2011 ( 2011. gada 25. februāris ), ar ko paredz īpašus pasākumus attiecībā uz cūkgaļas uzglabāšanu privātās noliktavās, kā noteikts Regulā (ES) Nr. 68/2011

26.2.2011   
            
            
               LV
            
            
               Eiropas Savienības Oficiālais Vēstnesis
            
            
               L 53/65
            
         KOMISIJAS REGULA (ES) Nr. 192/2011
   (2011. gada 25. februāris),
   ar ko paredz īpašus pasākumus attiecībā uz cūkgaļas uzglabāšanu privātās noliktavās, kā noteikts Regulā (ES) Nr. 68/2011
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2008. gada 20. augusta Regulu (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai (2), un jo īpaši tās 23. panta 3. punktu,
   tā kā:
   
               (1)
            
            
               Situācijas izpēte liecina par risku, ka tiks iesniegts liels daudzums pieteikumu cūkgaļas uzglabāšanas privātās noliktavās atbalsta shēmai, kas ieviesta ar Komisijas 2011. gada 28. janvāra Regulu (ES) Nr. 68/2011 par iepriekšēju atbalsta apjoma noteikšanu cūkgaļas uzglabāšanai privātās noliktavās (3).
            
         
               (2)
            
            
               Tādēļ ir nepieciešams pārtraukt ar Regulu (ES) Nr. 68/2011 izveidotās atbalsta shēmas piemērošanu un noraidīt attiecīgos pieteikumus.
            
         
               (3)
            
            
               Lai novērstu spekulācijas, šai regulai jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,
            
         IR PIEŅĒMUSI ŠO REGULU.
   1. pants
   1.   Regulas (ES) Nr. 68/2011 piemērošanu pārtrauc no 2011. gada 27. februāra līdz 2011. gada 4. martam. Pieteikumus līgumu noslēgšanai, kas iesniegti šajā laikā, nepieņem.
   2.   Tiek noraidīti pieteikumi, kuri iesniegti no 2011. gada 22. februāra un par kuru pieņemšanu tiktu lemts 1. punktā minētajā laikposmā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 25. februārī
      
         
            Komisijas un tās priekšsēdētāja vārdā –
         
            lauksaimniecības un lauku attīstības ģenerāldirektors
         
         José Manuel SILVA RODRÍGUEZ
      
   
   
      (1)  OV L 299, 16.11.2007., 1. lpp.
   
      (2)  OV L 223, 21.8.2008., 3. lpp.
   
      (3)  OV L 26, 29.1.2011., 2. lpp.